Γνωμοδότηση της Επιτροπής των Περιφερειών για το «Πρόγραμμα δράσης και χρονοδιάγραμμα για την εφαρμογή των πρωτοβουλιών που εξαγγέλθηκαν στην ανακοίνωση σχετικά με μία πολιτική βιομηχανικής ανταγωνιστικότητας στην Ευρωπαϊκή Ένωση»

(96/C 126/06)

Στις 19 Απριλίου 1995 το Προεδρείο της Επιτροπής των Περιφερειών ανάθεσε στην επιτροπή 1, περιφερειακή ανάπτυξη, οικονομική ανάπτυξη, τοπικά και περιφερειακά οικονομικά, την κατάρτιση γνωμοδότησης για το προαναφερθέν έγγραφο.

Η επιτροπή 1 υιοθέτησε τη γνωμοδότησή της στις 31 Οκτωβρίου 1995 με βάση την εισηγητική έκθεση του κ. Martin Purtscher.

Λόγω του επείγοντος του θέματος, η επιτροπή διαβίβασε, με βάση το άρθρο 9 παράγραφος 3 του εσωτερικού κανονισμού, τη γνωμοδότηση για ενημέρωση στο Συμβούλιο και στην Επιτροπή, και στις 15 και 16 Οκτωβρίου η Σύνοδος Ολομέλειας της Επιτροπής των Περιφερειών έλαβε γνώση της γνωμοδότησης αυτής.

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Λαμβάνει υπόψη τον τίτλο ΧΙΙΙ της Συνθήκης ΕΟΚ, «Βιομηχανία» άρθρο 130, σύμφωνα με τον οποίον «τα κράτη μέλη και η Κοινότητα οφείλουν να μεριμνούν ώστε να εξασφαλίζονται οι αναγκαίες προϋποθέσεις για την εξασφάλιση της ανταγωνιστικότητας της βιομηχανίας της Κοινότητας», και ιδιαίτερα στην παράγραφο 3, στην οποία αναφέρεται ότι η Κοινότητα συμβάλλει στην υλοποίηση των στόχων αυτών «μέσω των πολιτικών και δράσεων που αναλαμβάνει δυνάμει άλλων διατάξεων της Συνθήκης» 7 αναφέρει

- την Ανακοίνωση που εξέδωσε η Επιτροπή το 1990 σχετικά με τις αρχές μιας «βιομηχανικής πολιτικής σε ανοικτό και ανταγωνιστικό περιβάλλον» (έγγρ. COM(90) 556 τελικό) 7 - τη Λευκή Βίβλο που εξέδωσε η Επιτροπή το Δεκέμβριο 1990 (Ανάπτυξη, Ανταγωνιστικότητα, Απασχόληση) καθώς και στη σχετική γνωμοδότηση της ΕΤΠ () 7 - την Ανακοίνωση της Επιτροπής «Η πορεία της Ευρώπης προς την κοινωνία των πληροφοριών - ένα πρόγραμμα δράσης» που εκδόθηκε τον Ιούλιο 1994 καθώς και τη σχετική γνωμοδότηση της ΕΤΠ () 7 - την Ανακοίνωση της Επιτροπής για το «Ολοκληρωμένο πρόγραμμα υπέρ των μικρομεσαίων επιχειρήσεων και της βιοτεχνίας» καθώς και στη σχετική γνωμοδότηση της ΕΤΠ () 7 - την Ανακοίνωση της Επιτροπής για μια «Πολιτική της βιομηχανικής ανταγωνιστικότητας στην Ευρωπαϊκή Ένωση» καθώς και στη σχετική γνωμοδότηση της ΕΤΠ ().

Εκτιμώντας

- ότι μόνο με αποφασιστικές και σύντομες ενέργειες μπορεί να ενισχυθεί η βιομηχανική ανταγωνιστικότητα και να δημιουργηθούν συγχρόνως νέες θέσεις απασχόλησης 7 - ότι η βιομηχανική ανταγωνιστικότητα επηρεάζει ουσιαστικά την οικονομική και κοινωνική συνοχή στην Ευρωπαϊκή Ένωση 7 - ότι η συγκέντρωση των προσπαθειών σε συγκεκριμένους τομείς δράσης είναι απολύτως απαραίτητη προϋπόθεση για την ενίσχυση της βιομηχανικής ανταγωνιστικότητας 7 Κατά τη 10η σύνοδο ολομέλειας της 15ης και 16ης Νοεμβρίου 1995 (συνεδρίαση της 16ης Νοεμβρίου 1995), η Επιτροπή των Περιφερειών υιοθέτησε ομόφωνα την ακόλουθη γνωμοδότηση 7

Εισαγωγή

Α) Στην Ανακοίνωση για την οποία ζητείται η γνωμοδότηση προτείνονται ένα πρόγραμμα δράσης καθώς και ένα χρονοδιάγραμμα για την εφαρμογή της Ανακοίνωσης σχετικά με μία «Πολιτική βιομηχανικής ανταγωνιστικότητας στην Ευρωπαϊκή Ένωση». Όσον αφορά την τελευταία αυτή πρόταση, η Επιτροπή των Περιφερειών εξέδωσε σχετική γνωμοδότηση κατά την 7η σύνοδο ολομέλειας που πραγματοποιήθηκε στις 20 και 21 Απριλίου 1995.

Β) Με την νέα πρόταση δράσης και το χρονοδιάγραμμα που υποβάλλει η Επιτροπή ανταποκρίνεται στο ψήφισμα που εξέδωσε το Συμβούλιο στις 8 Νοεμβρίου 1994 για την ενίσχυση της ανταγωνιστικότητας της κοινοτικής βιομηχανίας, στο οποίο η Επιτροπή καλείται να υποβάλει «Χρονοδιάγραμμα για την επεξεργασία κατάλληλων προτάσεων στις οποίες θα συγκεκριμενοποιούνται οι πρωτοβουλίες που εξέθεσε η Επιτροπή στην ανακοίνωσή της σχετικά με την πολιτική βιομηχανικής ανταγωνιστικότητας για την Ευρωπαϊκή Ένωση στους τομείς των αύλων επενδύσεων, βιομηχανικής συνεργασίας, ανταγωνισμού και εκσυγχρονισμού του ρόλου του δημόσιου τομέα».

Γ) Η πρόταση της Επιτροπής συνίσταται σε ένα πρόγραμμα δράσης με τέσσερις προτεραιότητες, σε ένα σχέδιο απόφασης του Συμβουλίου σχετικά με την εφαρμογή ενός προγράμματος κοινοτικών δράσεων υπέρ της ανταγωνιστικότητας της ευρωπαϊκής βιομηχανίας και σε ένα πρόγραμμα και χρονοδιάγραμμα δράσεων για μια πολιτική βιομηχανικής ανταγωνιστικότητας στην Ευρωπαϊκή Ένωση.

Δ) Για την υλοποίηση της πολιτικής για τη βιομηχανική ανταγωνιστικότητα η Επιτροπή όρισε τέσσερις προτεραιότητες:

- ανάπτυξη της εσωτερικής αγοράς,

- καλύτερη συνεκτίμηση των βιομηχανικών αναγκών στην πολιτική έρευνας,

- δημιουργία της κοινωνίας των πληροφοριών,

- προώθηση της βιομηχανικής συνεργασίας.

Γενικές παρατηρήσεις

Η Επιτροπή των Περιφερειών 1. Λαμβάνει γνώση των παρατηρήσεων της Επιτροπής σχετικά με τις προτεραιότητες δράσης για την εφαρμογή μιας πολιτικής βιομηχανικής ανταγωνιστικότητας, του σχετικού σχεδίου απόφασης του Συμβουλίου, καθώς και του προγράμματος και χρονοδιαγράμματος για την εφαρμογή των σχετικών μέτρων 7 2. Επιδοκιμάζει την κατάρτιση πρακτικού προγράμματος για την εφαρμογή των αρχών που υιοθετεί η Επιτροπή στην «Ανακοίνωση μία πολιτική της βιομηχανικής ανταγωνιστικότητας για την Ευρωπαϊκή Ένωση» 7 3. Διαπιστώνει με ικανοποίηση ότι, μέσω της κατάρτισης αναλυτικού χρονοδιαγράμματος, επιδιώκεται η επιτάχυνση της υλοποίησης των πρωτοβουλιών που εξαγγέλθηκαν στην ανακοίνωση σχετικά με μία πολιτική βιομηχανικής ανταγωνιστικότητας στην Ευρωπαϊκή Ένωση στον τομέα των άυλων επενδύσεων, της βιομηχανικής συνεργασίας, του ανταγωνισμού και του εκσυγχρονισμού του ρόλου του δημόσιου τομέα 7 4. Επισημαίνει, ωστόσο, ότι είναι απαραίτητο κατά την υλοποίηση των επιδιωκόμενων δράσεων να λαμβάνονται υπόψη οι ειδικές ανάγκες των περιφερειών των κρατών μελών 7 5. Τονίζει την ανάγκη παρέμβασης του διαρθρωτικού ταμείου, ώστε να διασφαλιστεί η ανταγωνιστικότητα της ευρωπαϊκής βιομηχανίας 7 6. Εκφράζει τη γνώμη του ότι μια συνεπής εφαρμογή των σχεδίων της Επιτροπής στον τομέα της βιομηχανικής πολιτικής προϋποθέτει αφενός τήρηση της ελάχιστης προθεσμίας για τις απαιτούμενες διαδικασίες έγκρισης και της διάρκειας της επεξεργασίας αιτήσεων π.χ. σχετικά με την ενίσχυση της έρευνας ή των ΜΜΕ και αφετέρου την συντόμευση της προθεσμίας αυτής σε σχέση με τις αποκτηθείσες εμπειρίες 7 7. Καλεί την Ευρωπαϊκή Επιτροπή να διαμορφώσει τους όρους πρόσβασης στα μεμονωμένα μέτρα που συνδέονται με την εφαρμογή σχεδίων της βιομηχανικής πολιτικής κατά τέτοιο τρόπο ώστε να επιτρέπουν την πρόσβαση των μικρών και μεσαίων επιχειρήσεων (ΜΜΕ) χωρίς υπερβολικές προσπάθειες.

Ι. ΟΙ ΠΡΟΤΕΡΑΙΟΤΗΤΕΣ ΔΡΑΣΗΣ

Η Επιτροπή των Περιφερειών

8. Εκφράζει την άποψη, ότι η βιομηχανία αποτελεί βασική προϋπόθεση για την ανάπτυξη και τη βελτίωση του βιοτικού επιπέδου και ότι επομένως είναι απαραίτητο να ληφθούν μέτρα με τα οποία θα δημιουργηθούν στέρεες ανταγωνιστικές βάσεις για τη βιομηχανία, εν όψει της όξυνσης του ανταγωνισμού 7 9. Τονίζει ότι, παράλληλα με τους τέσσερις στόχους που χαράσσονται στην εξεταζόμενη έκθεση, η ενίσχυση των ανθρώπινων πόρων έχει θεμελιώδη σημασία για τη βιομηχανική ανταγωνιστικότητα και, συνεπώς, θα πρέπει να συμπεριληφθεί στο γενικό σχεδιασμό μιας ευρωπαϊκής βιομηχανικής πολιτικής, εντός των προθεσμιών που προβλέπονται στο άρθρο 126, παράγραφος 1 και στο άρθρο 127, παράγραφος 1 της Συνθήκης 7 10. Καλεί την Κοινότητα να δώσει περισσότερο μακροπρόθεσμο προσανατολισμό στην ευρωπαϊκή βιομηχανική πολιτική, επειδή ο βραχυπρόθεσμος χαρακτήρας της οικονομίας και ο σεβασμός της προστασίας του περιβάλλοντος αποτελούν απαραίτητη προϋπόθεση για τη διασφάλιση κατάλληλων συνθηκών ζωής για τις επόμενες γενεές.

Η ανάπτυξη της εσωτερικής αγοράς

Η Επιτροπή των Περιφερειών

11. Συμμερίζεται την άποψη ότι η ολοκλήρωση της εσωτερικής αγοράς έχει συμβάλει ουσιαστικά στην ανταγωνιστικότητα της Ευρωπαϊκής Ένωσης αλλά θεωρεί απαραίτητο να καταβληθούν και άλλες προσπάθειες, ώστε να διασφαλιστεί η απρόσκοπτη λειτουργία της εσωτερικής αγοράς 7 12. Τονίζει ότι, η μελλοντική ανταγωνιστικότητα δεν εξαρτάται αποκλειστικά από την οικονομική αποδοτικότητα και τη μαζική παραγωγή αλλά σε αυξανόμενο βαθμό και από άλλες ικανότητες, όπως π.χ. την ικανότητα της ταχείας αξιοποίησης και διάδοσης πληροφοριών 7 13. Συμφωνεί γενικά με την περαιτέρω ανάπτυξη της αγοράς στον τομέα της ενέργειας, με την προϋπόθεση ότι θα επιδιωχθεί η βέλτιση αξιοποίηση ανανεώσιμων πηγών ενέργειας (για παράδειγμα υδροηλεκτρική ενέργεια) 7 14. Απαιτεί τη συμμετοχή των περιφερειακών και τοπικών αρχών, τόσο κατά τη ρύθμιση όσο και κατά την ολοκλήρωση της εσωτερικής αγοράς στον τομέα της ενέργειας. Ζητεί επίσης να χαραχθεί σε επίπεδο Ευρωπαϊκής Ένωσης, λαμβανομένων υπόψη των επιμέρους αρμοδιοτήτων, ένα γενικό πλαίσιο το οποίο τα κράτη μέλη πρέπει να εφαρμόσουν στην πράξη. Συγχρόνως θα πρέπει να ληφθούν κατάλληλα υπόψη τα περιφερειακά συμφέροντα, όπως προτείνεται στη γνωμοδότηση της Επιτροπής των Περιφερειών () για την «Πράσινη Βίβλο για την ενεργειακή πολιτική της Ευρωπαϊκής Ένωσης» (COM(95) 659 τελικό) 7 15. Τονίζει με έμφαση, ότι την κύρια ευθύνη για τη δημιουργία κατάλληλου ρυθμιστικού πλαισίου δεν φέρουν μόνο η Ένωση και τα κράτη μέλη, αλλά και οι περιφέρειες 7 16. Θεωρεί ότι η εναρμόνιση της εθνικής νομοθεσίας καθώς και η εφαρμογή της αρχής της αμοιβαίας αναγνώρισης αποτελούν ουσιαστικά μέσα για την υλοποίηση της εσωτερικής αγοράς, αλλά κρίνει απαραίτητο να διασφαλιστεί υψηλό επίπεδο προστασίας σε τομείς δημόσιου συμφέροντος, όπως στον τομέα της υγείας και της προστασίας των καταναλωτών και ιδιαίτερα στον τομέα της προστασίας του περιβάλλοντος 7

Καλύτερη συνεκτίμηση των βιομηχανικών αναγκών στον τομέα της πολιτικής έρευνας

Η Επιτροπή των Περιφερειών

17. Συμφωνεί με την εκτίμηση ότι η βελτίωση της συνεργασίας μεταξύ της έρευνας και της βιομηχανίας θα διαδραματίσει καθοριστικό ρόλο για την ενίσχυση της βιομηχανικής ανταγωνιστικότητας 7 18. Επιδοκιμάζει τις προσπάθειες της Επιτροπής να προσαρμόσει την έρευνα στις ανάγκες της βιομηχανίας μέσω κοινών σχεδίων βιομηχανικού ενδιαφέροντος καθώς και την πρόθεσή της να καταρτίσει ανακοίνωση σχετικά με τη βελτίωση της σύνδεσης μεταξύ της έρευνας και της βιομηχανίας 7 19. Εκφράζει την άποψη ότι οι προσπάθειες που καταβάλλονται για την κατάρτιση στον τομέα της έρευνας και της τεχνολογίας, δεν θα πρέπει να εντατικοποιηθούν μόνο σε επίπεδο Ένωσης, κρατών μελών και βιομηχανίας αλλά και σε περιφερειακό επίπεδο, ώστε να διευκολυνθεί τόσο η σύντομη προσαρμογή των επιχειρήσεων στις νέες τεχνολογίες και στις αγορές, όσο και η εφαρμογή κατάλληλων στρατηγικών.

Η δημιουργία της κοινωνίας των πληροφοριών

Η Επιτροπή των Περιφερειών 20. Τονίζει τη σημασία που έχει η ύπαρξη κατάλληλων όρων πρόσβασης στην πληροφόρηση, στα δίκτυα πληροφόρησης και στις υπηρεσίες που διευκολύνουν τη χρήση τους για τη βιομηχανική ανταγωνιστικότητα. Η συμμετοχή σε δίκτυα πληροφοριών έχει ιδιαίτερη σημασία κυρίως για επιχειρήσεις που βρίσκονται σε απόμερες, δυσπρόσιτες, ή μειονεκτικές περιοχές και συμβάλλει σε ουσιαστική αύξηση της ανταγωνιστικότητάς τους 7 21. Τονίζει ότι η δημιουργία της κοινωνίας των πληροφοριών έχει ουσιαστικά θετικές επιπτώσεις όσον αφορά τη δημιουργία νέων αγορών και νέων θέσεων απασχόλησης 7 22. Επισημαίνει ότι η επίτευξη του στόχου αυτού δυσχεραίνεται από το γεγονός ότι στην Ευρωπαϊκή Ένωση η πλειοψηφία των επιχειρήσεων έχουν μέγεθος και διάρθρωση μικρομεσαίας επιχείρησης 7 23. Διαπιστώνει ότι, παρά το γεγονός ότι οι υποδομές ήδη υφίστανται σε μεγάλο βαθμό, οι δυνητοί χρήστες αγνοούν τα πλεονεκτήματα του συστήματος 7 24. Συνιστά γι' αυτό να διοργανωθεί στα πλαίσια του προγράμματος δράσης συγκεκριμένη εκστρατεία με σκοπό την εισαγωγή των τεχνολογιών στις μικρομεσαίες επιχειρήσεις.

Η ενθάρρυνση της βιομηχανικής συνεργασίας

Η Επιτροπή των Περιφερειών 25. Συμφωνεί με την άποψη ότι η Ένωση πρέπει να επιδοθεί στην εξάλειψη των εμποδίων στη βιομηχανική συνεργασία, αναπτύσσοντας, παράλληλα, εργαλεία βιομηχανικής συνεργασίας 7 26. Υπογραμμίζει τη σημασία του προγράμματος Leonardo για την ανάπτυξη της συνεργασίας μεταξύ των επιχειρήσεων και των άλλων σχετικών συντελεστών στον τομέα της επαγγελματικής κατάρτισης 7 27. Εκφράζει την άποψη ότι η ανάπτυξη της βιομηχανικής συνεργασίας με τις τρίτες χώρες είναι προς το συμφέρον όλων των ενδιαφερομένων και ότι επομένως θα πρέπει να καταβληθεί κάθε προσπάθεια για την ανάπτυξη της συνεργασίας αυτής 7 28. Υποστηρίζει τις προτάσεις για την κατάρτιση ολοκληρωμένου προγράμματος υπέρ των ΜΜΕ και της βιοτεχνίας (COM(94) 207) και υπογραμμίζει τη σημαντική συμβολή των ΜΜΕ στην οικονομική ανάπτυξη και στη δημιουργία θέσεων απασχόλησης στην Ευρωπαϊκή Ένωση και ιδιαίτερα στις περιφέρειες.

ΙΙ. ΣΧΕΔΙΟ ΑΠΟΦΑΣΗΣ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΕΝΟΣ ΠΡΟΓΡΑΜΜΑΤΟΣ ΚΟΙΝΟΤΙΚΩΝ ΔΡΑΣΕΩΝ ΥΠΕΡ ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΗΣ ΕΥΡΩΠΑΪΚΗΣ ΒΙΟΜΗΧΑΝΙΑΣ

Η Επιτροπή των Περιφερειών

29. Θεωρεί αναγκαία την απόφαση του Συμβουλίου σχετικά με την εφαρμογή ενός προγράμματος κοινοτικών δράσεων υπέρ της ανταγωνιστικότητας της ευρωπαϊκής βιομηχανίας, ώστε να δημιουργηθεί το νομικό πλαίσιο για την εφαρμογή του προγράμματος δράσης της Επιτροπής 7 30. Λαμβάνει γνώση του γεγονότος ότι η απόφαση αυτή δεν συντελεί στην αύξηση των πόρων που διατίθενται για την εφαρμογή του προγράμματος κοινοτικών δράσεων 7 31. Συμφωνεί με την απόψη ότι μια αποδοτική και καινοτόμος βιομηχανία αποτελεί τη βάση για οικονομική ανάπτυξη και τη δημιουργία θέσεων απασχόλησης καθώς και ότι το γενικό πλαίσιο ανταγωνιστικότητας των επιχειρήσεων και του ανταγωνισμού πρέπει να βελτιωθεί, ώστε η Ευρωπαϊκή Ένωση να παραμείνει πόλος έλξης επιχειρηματικών δραστηριοτήτων, με αποτέλεσμα τη δημιουργία νέων επιχειρήσεων και θέσεων εργασίας 7 32. Συμφωνεί επίσης με την άποψη ότι η βιομηχανική παραγωγή και οι υπηρεσίες αλληλοσυμπληρώνονται όλο και περισσότερο και ότι ένας ανταγωνιστικός βιομηχανικός τομέας επιδρά θετικά στον τομέα των υπηρεσιών 7 33. Εκφράζει την άποψη ότι η Κοινότητα και τα κράτη μέλη πρέπει να λάβουν μέτρα για την ενίσχυση της ανταγωνιστικότητας της βιομηχανίας τόσο σε περιφερειακό όσο και σε τοπικό επίπεδο 7 34. Επικροτεί τους στόχους που διατυπώνονται στο πρόγραμμα δράσης και που αφορούν την απαλλαγή των επιχειρήσεων (ιδίως των ΜΜΕ) από κάθε άσκοπο νομικό και διοικητικό περιορισμό, τη διασφάλιση ισότιμου ανταγωνισμού, την ενίσχυση της βιομηχανικής συνεργασίας, την προώθηση των άυλων παραγόντων ανταγωνιστικότητας.

ΙΙΙ. ΠΡΟΓΡΑΜΜΑ ΚΑΙ ΧΡΟΝΟΔΙΑΓΡΑΜΜΑ ΔΡΑΣΕΩΝ ΓΙΑ ΜΙΑ ΠΟΛΙΤΙΚΗ ΒΙΟΜΗΧΑΝΙΚΗΣ ΑΝΤΑΓΩΝΙΣΤΙΚΟΤΗΤΑΣ ΣΤΗΝ ΕΥΡΩΠΑΪΚΗ ΕΝΩΣΗ

Η Επιτροπή των Περιφερειών

35. Υποστηρίζει το χρονοδιάγραμμα για την εφαρμογή του προγράμματος δράσης για μία πολιτική βιομηχανικής ανταγωνιστικότητας στην Ευρωπαϊκή Ένωση και τάσσεται υπέρ της άμεσης υλοποίησης των μέτρων που υπάγονται άμεσα στις αρμοδιότητες της Επιτροπής 7 36. Επιδοκιμάζει την εκπόνηση ειδικών μελετών και αναλύσεων με σκοπό τη συγκεκριμενοποίηση των προαναφερθέντων στόχων πριν από τη θέσπιση των μέτρων 7 37. Επιδοκιμάζει την ανάληψη δράσεων οι οποίες μπορούν να συνεισφέρουν αμέσως στη βιομηχανική ανταγωνιστικότητα της Ευρωπαϊκής Ένωσης, όπως, παραδείγματος χάρη οι κοινές πολιτικές, η συνεργασία με τρίτες χώρες, η κατάρτιση πρότυπων προγραμμάτων βιομηχανικής συνεργασίας, η δημιουργία τράπεζας δεδομένων για τα εμπόδια στην ομαλή λειτουργία των αγορών και ενός «Μηχανισμού αξιολόγησης της βιομηχανίας» (Industrial Assessment Mechanism) 7 38. Θεωρεί ως βασική προϋπόθεση την εφαρμογή του προγράμματος με βάση την αρχή της επικουρικότητας 7 39. Υπογραμμίζει την ανάγκη να ληφθούν υπόψη άλλοι στόχοι, όπως η ενίσχυση των ανθρώπινων πόρων και η προώθηση μιας βιομηχανικής παραγωγής με μακροπρόθεσμο προσανατολισμό 7 40. Θεωρεί τη διατύπωση των δράσεων, εν μέρει, ως πολύ γενική και ζητεί για αυτό τη διευκρίνισή τους 7 41. Εκφράζει την άποψη ότι οι δράσεις που προτείνονται αποτελούν, εν μέρει, απλώς συνέχεια των πρωτοβουλιών που έχουν ήδη αναληφθεί και αποτελούν μόνο σε περιορισμένο βαθμό νέες πρωτοβουλίες.

Βρυξέλλες, 16 Νοεμβρίου 1995.

Ο Πρόεδρος της Επιτροπής των Περιφερειών Jacques BLANC

() ΕΕ αριθ. C 210 της 14. 8. 1995, σ. 1.

() ΕΕ αριθ. C 210 της 14. 8. 1995, σ. 109.

() ΕΕ αριθ. C 210 της 14. 8. 1995, σ. 92.

() ΕΕ αριθ. C 100 της 2. 4. 1996, σ. 14.

() ΕΕ αριθ. C 100 της 2. 4. 1996, σ. 60.